Komisjoni määrus (EÜ) nr 1852/2003, 21. oktoober 2003, millega antakse kümneks aastaks luba ühe koktsidiostaatikumi kasutamiseks loomasöödasEMPs kohaldatav tekst



Euroopa Liidu Teataja L 271 , 22/10/2003 Lk 0013 - 0014

CS.ES Peatükk 3 Köide 40 Lk 405 - 406

ET.ES Peatükk 3 Köide 40 Lk 405 - 406

HU.ES Peatükk 3 Köide 40 Lk 405 - 406

LT.ES Peatükk 3 Köide 40 Lk 405 - 406

LV.ES Peatükk 3 Köide 40 Lk 405 - 406

MT.ES Peatükk 3 Köide 40 Lk 405 - 406

PL.ES Peatükk 3 Köide 40 Lk 405 - 406

SK.ES Peatükk 3 Köide 40 Lk 405 - 406

SL.ES Peatükk 3 Köide 40 Lk 405 - 406



Komisjoni määrus (EÜ) nr 1852/2003, 21. oktoober 2003, millega antakse kümneks aastaks luba ühe koktsidiostaatikumi kasutamiseks loomasöödas (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud komisjoni määrusega (EÜ) nr 1847/2003, [2] eriti selle artikleid 3 ja 9, ning arvestades järgmist: (1) Direktiivi 70/524/EMÜ kohaselt peavad liikmesriigid nõudma, et ringlusse suunataks üksnes ühenduse loaga söödalisandeid. (2) Direktiivi 70/524/EMÜ C lisa I osa söödalisandite (sh koktsidiostaatikumide ja muude raviainete) korral võib anda loa, mille puhul määratakse nende ringlusse suunamise eest vastutav isik. Sellise loa võib anda kümneks aastaks, juhul kui kõik kõnealuses direktiivis sätestatud tingimused on täidetud. (3) Koktsidiostaatikumivalmistise "Sacox 120 microGranulate" kohta esitatud kümneaastase loataotluse hinnang näitab, et direktiivis 70/524/EMÜ sätestatud nõuded on täidetud. Söötade teaduskomitee on andnud soodsa hinnangu koktsidiostaatikumide ja muude raviainete rühma kuuluva koktsidiostaatikumivalmistise ohutuse ja soodsa mõju kohta munatootmiseks ettenähtud kanade puhul. (4) Sellest tulenevalt tuleks anda luba koktsidiostaatikumivalmistise "Sacox 120 microGranulate" kasutamiseks 10 aastaks ning lisada see söödalisandite nimekirja, mille puhul määratakse nende ringlusse suunamise eest vastutav isik ja millele on antud kasutusluba 10 aastaks vastavalt direktiivile 70/524/EMÜ. (5) Taotluse hindamine näitab, et töötajate kaitsmiseks söödalisandiga "Sacox 120 microGranulate" kokkupuutumise eest on vaja võtta teatavaid meetmeid. Kõnealune kaitse tagatakse töötajate tööohutuse ja töötervishoiu parandamist soodustavate meetmete kehtestamist käsitleva nõukogu 12. juuni 1989. aasta direktiivi 89/391/EMÜ [3] kohaldamisega. (6) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Koktsidiostaatikumide ja muude raviainete rühma kuuluvat käesoleva määruse lisas nimetatud söödalisandit "Sacox 120 microGranulate" võib kasutada loomasöödas lisas ettenähtud tingimustel. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. oktoober 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 269, 21.10.2003, lk 3. [3] EÜT L 183, 29.6.1989, lk 1. -------------------------------------------------- LISA "Sööda- lisandi regist- reeri- mis- number | Söödalisandi ringlusse laskmise eest vastutava isiku nimi ja registreerimis- number | Söödalisand (kaubanimi) | Koostis, keemiline valem, kirjeldus | Loomaliik või -kategooria | Vanuse ülempiir | Miini- mumsi- saldus | Maksi- mumsi- saldus | Muud sätted | Lubamise tähtaeg | Toimeaine kogus mg-des täissööda kilogrammi kohta | Toimeaine kogus mg-des täissööda kilogrammi kohta | Koktsidiostaatikumid ja muud raviained E766 | Intervet International bv | Salinomütsiinnaatrium 120 g/kg (Sacox 120 microGranulate) | Söödalisandi koostis: Salinomütsiinnaatrium: 120 g/kgRänidioksiid: 10–100 g/kgKaltsiumkarbonaat: 350–700 g/kgToimeaine: salinomütsiinnaatrium,C42H69O11NaCASi number: 53003-10-4,Streptomyces albus'e (DSM 12217) fermentatsioonil saadud polüeetermonokarboksüülhappe naatriumsoolSeotud lisandid:< 42 mg elaiofüliini 1 kg salinomütsiinnaatriumi kohta< 40 g 17-epi-20-desoksü-salinomütsiini 1 kg salinomütsiinnaatriumi kohta | Munakanad (noorlinnud) | 12 nädalat | 50 | 50 | Märgitakse kasutamisjuhendisse: "Ohtlik hobuslastele ja kalkunitele""See sööt sisaldab ionofoori: samaaegne kasutamine teatavate raviainetega (nt tiamuliin) võib olla vastunäidustatud" | 11.11.2013" | --------------------------------------------------